( 284 ) 



viendra magu , qe il vira * sor voz con toutes ses jcns e qu'il voz fira tôt 

 le domajes qc il pora et en avoir et en persone , e por ce esgardcs 

 ce qe voz de ceste couse vuodrés faire et li mandes por nez. Quant 

 Nogai ot entendu ce qe Totai li mande , il li tient à grant despit 

 et respond as mesajes en tel mainere : Segnors mesajes , fet-il , 

 or retornés à vostre seingnor e li dites por ma part qe je ai petite 

 doutée de sa guère , et encore li dites qe se il vendra sor moi , 

 qe je ne atendra tant qe il entre en ma tere , car je li vendrai à 

 l'incontre à dimi voie. Or ce est que je mant e qc je respond à 

 vostre sire. Atant se taist qu'il non dit plus. E quant les mesajes 

 ont entendu ce qe Nogai lor avoit dit , il ne i demorent plus , 

 mes tout mantinant se mistrent à la voie e chevauchent tant qe 

 il furent venus à lor seingnor, et li content tout ce qe Nogai li 

 mande , et qe il dit qe ne li chaut de sa gère e que l'en mandra 

 à rencontre plus avant qe demi voie. E quant Toctai ot tout en- 

 tendu e voie qe à la gère ne poet fallire , il ne fait demorance , 

 mes tout mantinant mande sez mesajes por maintes pars à tuit 

 cela qe estoient sotpost à lui , e li fait sesmondre qe il soient 

 tuit aparoilés por aler sor le roi Nogai. E que voz en diroie? Il 

 fait le greignor aparoilament dou monde. E de l'autre part quant 

 Nogai so-it certainement qe Toctai li velt venir soure à si grant 

 jenz , il fait ausint mult grant apareillemant , mes no mie si grant 

 corne Toctai , por ce qe il ne avoit tant jens ne tant pooir ; mes 

 toutes foies il le fist bien grant e poissant. 



CHAPITRE CCXXX. 



Cornant Totai ala encontre Nogai. 



E quant le roi Toctai fu bien aparoillés , il se parti e se mist 

 à la voie con toutes sez jenz ; e sachie's tout voirement qe il moi- 

 ne bien deus cens mille homes à chevaus. Il chevauchent tant 

 por lor j ornée senz aventure trouver qe à mentovoir face , en- 



